**Ministru kabineta rīkojuma projekta**

**„Grozījums Ministru kabineta 2011.gada 20.oktobra rīkojumā Nr.542**

**„Par Nacionālās identitātes, pilsoniskās sabiedrības un integrācijas politikas pamatnostādnēm 2012. – 2018.gadam””
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta rīkojuma projekts „Grozījums Ministru kabineta 2011.gada 20.oktobra rīkojumā Nr.542 „Par Nacionālās identitātes, pilsoniskās sabiedrības un integrācijas politikas pamatnostādnēm 2012. – 2018.gadam (turpmāk – pamatnostādnes)”” (turpmāk – Projekts) izstrādāts, lai precizētu Ministru kabineta 2011.gada 20.oktobra rīkojuma Nr.542 „Par Nacionālās identitātes, pilsoniskās sabiedrības un integrācijas politikas pamatnostādnēm 2012. – 2018.gadam” (turpmāk – MK rīkojums Nr.542) 4.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesiskā regulējuma mērķis ir saskaņot plānošanas un pārskatu iesniegšanas termiņus divos savstarpēji saistītos dokumentos – MK rīkojumā Nr.542, ar kuru pamatnostādnes ir apstiprinātas, un pašās pamatnostādnēs, nosakot pamatnostādņu īstenošanai izstrādājamo rīcības plānu un pārskatu periodus, un saskaņojot to izstrādes termiņus.Saskaņā ar Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes (izveidota ar Ministru kabineta 2013.gada 30.jūlija rīkojumu Nr.349) sēdē lemto (20.09.2013. prot. Nr.1, 4.punkts), ņemot vērā vidēja termiņa valsts budžeta plānošanas kārtību, tika ierosināts, izstrādājot rīcības plānu kārtējam periodam, to izstrādāt atbilstoši vidēja termiņa budžeta plānošanas periodam – proti, trim gadiem. Šādam periodam arī tika izstrādāts ar Ministru kabineta 2015.gada 25.februāra rīkojumu Nr.102 „Par Nacionālās identitātes, pilsoniskās sabiedrības un integrācijas politikas pamatnostādņu 2012 – 2018.gadam īstenošanas plānu laikposmā līdz 2016.gadam” apstiprinātais rīcības plāns.Ņemot vērā iepriekšminēto, Kultūras ministrija ir sagatavojusi Projektu, kas paredz precizēt MK rīkojuma Nr.542 4.punktā noteiktos pamatnostādņu īstenošanas rīcības plānu laikposmus un to iesniegšanas termiņus, paredzot, ka nākamie periodi, atbilstoši kuriem jāsagatavo pamatnostādņu īstenošanas rīcības plāni un to iesniegšanas termiņi Ministru kabinetā, ir:1. laikposmā līdz 2016.gadam – 2015.gada 1.marts;
2. 2017.–2018.gadam – 2016.gada 1.oktobris.
 |
|  3. | Projekta izstrādē iesaistītās institūcijas | Kultūras ministrija.  |
|  4. |  Cita informācija | Nav |

*Anotācijas II, III, V un VI sadaļa – projekts šīs jomas neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts Ministru kabinetā izskatāms vienlaikus ar Kultūras ministrijas sagatavoto, noteiktā kārtībā saskaņoto un Valsts kancelejā iesniegto Ministru kabineta rīkojuma projektu „Grozījumi Nacionālās identitātes, pilsoniskās sabiedrības un integrācijas politikas pamatnostādnēs 2012. – 2018.gadam”” (VSS 14.02.2015. prot. Nr.5 17.§) (VSS – 113). |
| 2. | Atbildīgā institūcija | Kultūras ministrija. |
| 3. |  Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē iesaistītās institūcijas funkcijas, bet precizē laika grafiku, kurā institūcijai ir jāveic uzdevumi. |
| 3. |  Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

25.03.15 09:45

438

G.Robežniece, 67330325

Gunta.Robezniece@km.gov.lv